text: Danmarks ældste musikfestival - Skagen Festival - slår dørene op igen i dagene 4. - 7. juli 2013. Og nu kan festivallen præsentere nogle af de kunstnere, der er på programmet. Annisette og Savage Rose indtager scenen i Skagen Sportscenter lørdag aften. Tina Dickow kommer også på festivallen. Fra USA kommer Buffy Sainte- Marie og også Melanie Safka. Melanie startede sin karriere på Woodstock og slog for alvor sit navn fast med sangen "Look what they've done to my song, Ma". Af nye navne i Skagen er der også The Kilkennys fra Irland. Også Johnny Madsen gæster festivallen. Programmet for festivallen er stadig ikke helt færdigt, og festivallen fortsætter med at præsentere de kunstnere, der skal spille på festivallen.
summary: Der er godt seks måneder til, at Skagen Festival for 43. gang slår dørene op. Og nu er de første navne på kunstnere klar.